נבלות

נבלות היא מיני סדרה ישראלית בת חמישה פרקים, בבימויו של דרור סבו, שהוקרנה בערוץ הוט 3 בשנת 2010. הסדרה היא עיבוד שכתבה דפנה לוין לנובלה "נבלות" מאת יורם קניוק, מתוך ספרו "עיטים ונבלות". העלילה נסובה סביב צמד קשישים, אפרים ומושקה, פלמחניקים בעברם, שיוצאים למסע רצח סדרתי של צעירים ברחובות תל אביב. הסדרה זכתה בפרס האקדמיה לטלוויזיה לשנת 2011. ב-2012 הסדרה נערכה מחדש כסרט שהתקבל לפסטיבל הסרטים בטורונטו. ב-2015 הסדרה נמכרה לרשת HBO האמריקאית. אפרים (יוסי פולק) - בן 80. בעברו היה לוחם פלמ"ח שרמנטי וכריזמטי. כיום הוא עדיין מוצק, ורווי בסקס אפיל אבל אט אט עם השנים הלך וקמל והתווספה גם המרירות. המלחמה נתנה לו טעם לחיים. שם מצא את מושקה חברו ואת אשתו זהבה שהייתה המפקדת שלהם. מצערת העובדה שאפרים לא אוהב את אשתו. היא הייתה "ברירת המחדל" שלו במקום תמרה, אהבת נעוריו המיתולוגית. אפרים הצעיר (עוז זהבי) - בן 20. מהיר, חתיך, שרמנטי ואמיץ. אפרים הוא גם מעשי. בסופו של דבר כשהוא מבין שלא יוכל לקחת את תמרה, הוא חוזר ומקים בית עם זהבה עד עצם היום הזה. מושקה (יהורם גאון) - בן 80. אחיו לנשק ורעו של אפרים. רווק נצחי. בעבר היה יפה בלורית ואהוב הבנות אבל האהבה הגדולה של חייו היא תמרה. בגיל 80 הבלורית נשרה והוא סובל מפרוסטטה מוגדלת. הוא נסחף אחרי אפרים למסע הרציחות והנוסטלגיה. מושקה הצעיר (מיכאל מושונוב) - בן 20. מהיר חימה, חבר, טוב לב ורומנטיקן. עד כדי כך שמהרגע שהתאהב בתמרה הוא לא יכול יותר להתאהב באף אחת אחרת וכך הוא שוקע אל הרווקות והבדידות כל ימי חייו. זהבה (מרים גבריאלי) - בת 80. אשת אפרים שתמיד אהבה אותו אך תמיד ידעה שהיא ברירת המחדל שלו מול תמרה. המזל הוא שזהבה היא אישה חזקה שלא נשברת גם כשהיא רואה שאפרים מאוהב בתמרה עד מעל לראש. זהבה הצעירה (אדווה בולה) - בת 20. זהבה החזקה והמפקדת שהייתה אומרת להם "אני רוצה לראות רצח בעיניים" לא נשברת גם כשהיא רואה שאפרים מאוהב בתמרה עד מעל לראש. זהבה היא סמל לנחישות מוחלטת. מלכה (תרצה אריאל) - בת 75. מלכה תמיד אהבה את אפרים ומושקה, כאילו הייתה אחותם. מלכה היא למעשה האמא והמטפלת שלהם. כל יום היא מאכילה ומשקה אותם בבית הקפה שלה, מקום מושבם הקבוע. תמרה (טלי רובין) - בת 20. תמרה היפה, ניצולת שואה צ'יכית ומסתורית. עונדת תמיד צלב על הצוואר, סמל ליכולת ההישרדות שלה, משהו שכנראה עזר לה לעבור את התופת של השואה. דינה (נועה ברקאי) - בת 36, רווקה, תלושה, בת לניצולת השואה היפה תמרה. דינה היא הדור השני, הדור שלא הצליח לאמץ את המחויבות לרעיונות האידאולוגיים של דור מקימי המדינה. היא העבירה את חייה מחוץ לישראל, רחוק מאמה ומהמדינה. מותה הטראגי של תמרה בתאונת דרכים מסתורית מוביל אותה לנסות ולפתור את שאלת חייה: מי הוא אביה הביולוגי? הניסיון לפתור את השאלה הנ"ל יוביל אותה ואת הסיפור כולו אל הסוף הטראגי. שי גולדשטיין - ברמן; הדס שטייף - כתבת גלי צה"ל; אלון חמאווי - צעיר בים; ערן איווניר - חוקר; אמירה בוזגלו - בחורה עם דג מלוח; רמי דוידוף - בחור עם כלב; גיל נתנזון - סלקטור; עדי שילון - יאפית מדברת בטלפון; איתן לוי - רוכב אופניים; יורם קניוק - עובר אורח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יורם קניוק, עיטים ונבלות, ידיעות אחרונות, ספרי חמד, 2006. איתי חרל"פ, הטלוויזיה שאחרי: דרמה ישראלית חדשה, רסלינג, 2016. "נבלות", במסד הנתונים הקולנועיים IMDb (באנגלית) "נבלות", באתר AllMovie (באנגלית) "נבלות", במסד הנתונים הקולנועיים KinoPoisk (ברוסית) נבלות באתר IMDb (באנגלית) נבלות באתר ynet פז חסדאי‏, לא ארץ לזקנים, באתר וואלה, 21 באפריל 2010 איתי שטרן, המיני־סדרה הישראלית "נבלות" נמכרה לרשת HBO , באתר הארץ, 23 בנובמבר 2015 הסרט "נבלות" התקבל לפסטיבל הסרטים בטורונטו, באתר הארץ, 14 באוגוסט 2012 איתי שטרן, המיני־סדרה הישראלית "נבלות" נמכרה לרשת HBO, באתר הארץ, 23 בנובמבר 2015